KLAIPĖDOS „VĖTRUNGĖS“ GIMNAZIJOS

DIREKTORIAUS RAMVYDO JUŠKOS

METŲ VEIKLOS ATASKAITA

2019-01-17 Nr.1

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Klaipėdos „Vėtrungės“ gimnazijos ( toliau –Gimnazija) 2016 – 2018 metų strateginio ir 2018 metų veiklos planuose nustatyti tikslai ir uždaviniai orientuoti į aukšto švietimo paslaugų kokybės užtikrinimą ir prieinamumą bei Gimnazijos materialinės bazės gerinimą.  Gimnazijos 2018 metais pasirinkta kryptis – padėti mokiniams tobulinti bendrąsias ir dalykines kompetencijas. Metinės veiklos tikslas – pamokos kokybės tobulinimas mokant ir mokantis. Tikslui pasiekti numatyti ir įgyvendinti 4 uždaviniai: efektyvinant pagalbą mokiniui, teikti kokybišką ugdymą, orientuotą į mokinio asmeninę ūgtį ir individualią pažangą; ugdyti bendrąsias ir dalykines kompetencijas, siekiant bendruomenės narių lyderystės raiškos; kurti saugią gimnaziją skatinant pilietiškumą, tautinę savimonę ir pozityvią socialinę emocinę aplinką; ugdyti mokinių sveikos gyvensenos ir aplinkos puoselėjimą, taikant ekologijos ir aplinkos technologijų ugdymo sampratos elementus.  Vadybiniai siekiai 2018 metais buvo orientuoti į Gimnazijos veiklos reglamentavimo atitiktį, pasikeitus teisės aktams, individualios mokinio pažangos sistemos tobulinimą, darbuotojų socialinio ir psichologinio saugumo užtikrinimą, bendruomenės narių lyderystės gebėjimų ugdymą.  2018 metais pasiekti reikšmingi švietimo paslaugų kiekybiniai ir kokybiniai pokyčiai.  Gimnazijoje 2018-09-01 duomenimis buvo sukomplektuota 20 klasių, ugdyti 598 mokiniai. 2018 m. buvo sukomplektuota viena gimnazijos klasė (30 mokinių), įgyvendinanti ekologijos ir aplinkos technologijų ugdymo sampratos elementus. Iš viso šios ugdymo programos elementus įgyvendino po vieną I,II,III gimnazijos klasių mokiniai, kuriose mokosi 89 mokiniai. Pagrindinio ir vidurinio ugdymo programas įgyvendino 59 pedagogai, gimnazijos aplinkos funkcionavimą užtikrino 26 nepedagoginiai darbuotojai. Visiems mokiniams sudarytos sąlygos gauti pedagoginę, socialinę, psichologinę bei karjeros planavimo pagalbą. Šią pagalbą teikė mokytojai, socialinis pedagogas, psichologas, bibliotekininkai. Sėkmingai tenkinti mokinių neformaliojo ugdymo poreikiai - mokiniai galėjo dalyvauti 28 neformaliojo vaikų švietimo programose. Neformaliajam švietimui skirtos 55 ugdymo plano valandos per savaitę ir juose dalyvavo 381 (63 proc.) mokinys, programas vykdė 17 mokytojų. Įgyvendinant ugdymo planą, mokiniams buvo sudarytos galimybės tenkinti individualius poreikius - jie galėjo rinktis visų pagrindinių dalykų programų aukštesniuosius kursus. III – IV gimnazijos klasėse buvo pasirinkta 17 pasirenkamųjų dalykų ir 53 dalyko moduliai I – IV gimnazijos klasėse, konsultacijoms skirta 13 valandų. Mokiniams užtikrintas kokybiškas maitinimo organizavimas, teisės aktų nustatyta tvarka nemokamas maitinimas skirtas 13 mokinių, 10 mokinių kompensuojamos transporto išlaidos.  Sėkmingą 2018 metų ugdymo plano įgyvendinimą rodo mokinių pasiekimai. Visi abiturientai (131) įgijo vidurinį išsilavinimą. 4 abiturientai gavo 6 šimtukus ( 2 gavo po du šimtukus ir du mokiniai – po vieną). 75 proc. abiturientų tęsia mokymąsi Lietuvos ir užsienio universitetuose ar kolegijose. Visi II klasių mokiniai (154) įgijo pagrindinį išsilavinimą. Gimnazijos II klasių mokiniai dalyvavo tarptautiniame OBECD PISA tyrime. Miesto ir respublikinėse olimpiadose, konkursuose prizines vietas pelnė 26 mokiniai (2017 m. – 19), sporto varžybose „Mero taurė“ ( galutinė suvestinė) laimėta II vieta. Buvo vykdomi 3 respublikiniai projektai. Gimnazija tapo MEPA nugalėtoja. Ekologijos ir aplinkos technologijų ugdymo sampratos elementus įgyvendinančių klasių mokiniai aktyviai dalyvavo Sveikatos biuro projekto miesto konkurse „Sveikiausia mokykla“, kuriame laimėjo II vietą (prizas 500 Eur), dvi klasės dalyvavo „ Judriausios klasės“ konkursuose ir laimėjo pirmas vietas ( prizas po 300 Eur.).  2018 metais pagerintas mokinių lankomumas, t.y. vienas mokinys per metus vidutiniškai praleido 87 pamokas ( 2017 m. – 104 ). Gimnazijos psichologas per metus teikė psichologines konsultacijas ( 23 tėvams, 236 mokiniams, 49 mokytojams). Nuo 2018–09–01 gimnazijoje įgyvendinama socialinio emocinio ugdymo programa „Raktai į sėkmę“ I gimnazijos klasių mokiniams.  2018 metais kiekvienas pedagogas tobulino kvalifikaciją vidutiniškai 6 dienas. Gimnazijos mokytojams buvo organizuoti du bendri seminarai : „Kiekvienas mokytojas gali būti ir aktorius“ ir socialinio emocinio ugdymo „ Raktas į sėkmę“. Mokytojai dalyvavo 235 seminaruose. Per metus mokytojai skaitė pranešimus (3 respublikoje, 3 miesto konferencijose), vedė 14 atviras integruotas pamokas, organizavo 2 autorinius seminarus. 2018 metais atestuoti du mokytojai: 1 mokytojo metodininko ir 1 mokytojas vyresniojo mokytojo kvalifikacinei kategorijai.  2018 metais atliktas Gimnazijos veiklos kokybės įsivertinimas IQES online sistemoje. Buvo pamatuoti veiklos rodikliai srityse „Rezultatai“ ir „Ugdymas (–is) ir mokinių patirtys“. Rezultatai parodė, kad tirtos sritys atitinka 3 lygį (gerai).  2018 metais Gimnazija racionaliai naudojo mokinio krepšelio, ūkio ir paramos lėšas, planingai atnaujino mokyklinius baldus ( įsigyta 55 suolai su kėdėmis, 5 mokyklinės spintos, 9 lentos). Atnaujinta kompiuterinė bazė, įsigyjant 9 stacionarius kompiuterius, 3 projektorius, 2 multifunkcinius spausdintuvus, 4 vaizdo stebėjimo kamerų sistemas. Per metus suremontuoti 3 mokomieji kabinetai, sutvirtintos 45 gimnazijos pastato plokštės ir 5 plokštės pakeistos naujomis, pakeista 11 gimnazijos pastato stogo apšvietimo lempos. Visuose dalykiniuose kabinetuose sumontuoti roletai (152 vnt.). Sprendimai dėl jų panaudojimo derinti su gimnazijos bendruomene.  Planuodama artimiausių metų veiklą, Gimnazijos bendruomenė susitarė dėl tokių prioritetų -  kokybiškų ugdymo paslaugų teikimo ir bendruomenės narių lyderystės gebėjimų didinimo, siekiant sudaryti sąlygas įvairių poreikių mokiniams siekti asmenybės brandos, individualios ir nuolatinės pažangos, mokinių sveikos gyvensenos ir aplinkos puoselėjimo, taikant ekologijos ir aplinkos technologijų ugdymo sampratos elementus. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| 2018 m. užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Nustatyti ekologijos ir aplinkos technologijų sampratos elementų integravimo į ugdymo turinį tobulinimo galimybes | Parengtos ekologijos ir aplinkos technologijų sampratos elementų taikymo rekomendacijos | 1.Pamokų stebėjimas ir ekologinės pakraipos klasėse.  2.Ekologinių neformalaus švietimo programų veiklos aptarimas. | 1. Gimnazijos ekologinės klasės mokinių pamokinė projektinė veikla pristatyta mokytojų tarybos posėdyje 2018–06–14 protokolas Nr.V2–5.  2.Apibendrinta ekologijos ir aplinkos ekologijos sampratos įgyvendinimo eiga gimnazijoje bei parengtos jos elementų taikymo rekomendacijos dalykų mokytojams, kurios pateiktos mokytojų tarybos posėdyje 2018–08-31 protokolas Nr. V2–7.  3. Aptarta mokinių veikla, įgyvendinant ekologijos ir aplinkos technologijų sampratą, gimnazijos taryboje 2018–12- 14 Nr.V1–4. |
| 1.2.Įgyvendinti mokytojų etatinio apmokėjimo sistemos modelį gimnazijoje | Taikomas mokytojų etatinio apmokėjimo sistemos modelio teisės aktų nustatyta tvarka | 1. Modelis pristatytas mokytojų taryboje.  2.Pakeistos mokytojų darbo sutartys.  3.Koreguotos darbo tvarkos taisyklės  4.Atnaujinti mokytojų pareigybių aprašymai. | 1. Iki 2018 m. birželio 22  dienos visi mokytojai buvo supažindinti su etatinio darbo apmokėjimo modeliu. Modelis pristatytas mokytojų tarybos posėdyje 2018–05–24 protokolas Nr.V2–4.Visi darbuotojai 2018–08–27 pasirašytinai supažindinti su Gimnazijos darbo apmokėjimo sistema.  2. Metodinėse grupėse aptartas ir suderintas veiklų  bendruomenei sąrašas bei toms veikloms skiriamos valandos.  3. Iki 2018 m. birželio 22 d. kiekvienam mokytojui paskirstytos kontaktinės valandos, aptartos nekontaktinės valandos funkcijoms, susijusioms su  kontaktine veikla ir veikla bendruomenei.  4. 2018–08–25 parengti ir iki 2018–08–29 visiems  pedagoginiams darbuotojams įteikti pranešimai dėl darbo  sutarties sąlygų keitimo ir pasiūlymai dirbti pakeistomis  darbo sutarties sąlygomis. Iki 2018–08–31 su visais pedagoginiais darbuotojais pasirašytos atnaujintos darbo sutartys.  5.Gimnazijos direktoriaus 2018-08-20 įsakymu Nr. V– 63 patvirtinta pareigybės aprašymo forma ir parengti visų mokytojų pareigybių  aprašymai.  5. Parengta Darbo apmokėjimo sistemos aprašo nauja redakcija ir patvirtinta gimnazijos direktoriaus 2018-08-24 įsakymu Nr. V–65.  6. Parengta nauja Vidaus darbo tvarkos taisyklių redakcija ir patvirtinta gimnazijos direktoriaus 2018-08-31 įsakymu Nr. V–72.  7. Parengtos gimnazijos  darbuotojų, dirbančių  pagal darbo sutartis, darbo nuotoliniu būdu taisyklės ir patvirtintos gimnazijos 2018-09-18 įsakymu Nr. V–82. |
| 1.3. Aktyvinti  gimnazijos valdyme dalyvaujančių savivaldos institucijų veiklą | Atnaujintos savivaldybės institucijų sudėtys ir daugiau tėvų dalyvauja gimnazijos valdyme | 1.Sudarytas gimnazijos klasių tėvų aktyvų sąrašas.  2.Atnaujintos gimnazijos savivaldos institucijos. | 1.Gimnazijos tarybos posėdyje patvirtinta naujos sudėties Gimnazijos taryba 2018–12–14 protokolas Nr.V1–4.  2. Patvirtinta gimnazijos naujos sudėties Mokytojų atestacijos komisija 2018–12–18 protokolas Nr.V6–3. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Klaipėdos „Vėtrungės“ gimnazijos 2019-2021 metų strateginio plano parengimas, kuris patvirtintas 2018–12–12 Nr. V–124 | Užtikrina pagrindinio ugdymo II dalies ir vidurinio ugdymo programų įgyvendinimo kokybę, tikslingą ir racionalų gimnazijai skiriamų valstybinių mokymo lėšų ugdymo valandoms finansuoti panaudojimą |
| 3.2. Parengta gimnazijos darbuotojų nuotolinio darbo tvarka, patvirtinta direktoriaus 2018–09–18 įsakymu Nr. V– 82 | Mokytojams sudarytas lankstesnis darbo grafikas ir galimybė vykdyti užduotis nuotolinio būdu. Tai padeda motyvuoti darbuotojus |
| 3.3.Parengtas ir patvirtintas Klaipėdos „Vėtrungės“ gimnazijos individualių pedagoginių ir nepedagoginių darbuotojų darbo laiko grafikas direktoriaus 2018–09–05 įsakymu Nr. V– 74 | Užtikrina gimnazijos darbuotojų racionalų darbo laiko panaudojimą |
| 3.4. Parengtos naujos redakcijos Klaipėdos „Vėtrungės“ gimnazijos darbo tvarkos taisyklės, patvirtintos direktoriaus 2018–08–31 įsakymu  Nr. V–72 | Įtvirtina gimnazijos darbuotojų socialines – finansines garantijas, apibrėžia darbuotojo ir direktoriaus įsipareigojimus |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai X |
| 5.2. Užduotys iš esmės įvykdytos pagal sutartus vertinimo rodiklius | Gerai ☐ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Darbuotojų kompetencijos vertinimas |

Direktorius \_\_\_\_\_\_\_\_\_\_ Ramvydas Juška 2019–01–18

(švietimo įstaigos vadovo pareigos) (parašas) (vardas ir pavardė) (data)

**IV SKYRIUS**

**VERTINIMO PAGRINDIMAS IR SIŪLYMAI**

**7. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – gimnazijos tarybos (parašas) (vardas ir pavardė) (data)

pirmininkas)

**8. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.